Twee mans verdrink aan KZN-kusArgieffoto Chris Botha, woordvoerder van Netcare 911, het gesê ŉ man in sy 30’s het van ŉ pier in Margate af in die see gespring. Hy het kort daarna onder die water verdwyn. Die polisie se soek- en reddingseenheid het nog nie die man se liggaam gevind nie. ŉ Man in sy laat 30’s het intussen in ŉ swembad op die strand by Amanzimtoti verdrink. Lewensredders het die man probeer bybring maar hy is op die toneel dood. Twee mans is in ŉ ernstige toestand nadat hulle amper verdrink het in Hibberdene. Die twee mans het ander mense wat in die moeilikheid beland het probeer help toe hulle self in die moeilikheid beland het. Lewensredders het die mans uit die water gered en hulle is na ŉ hospitaal geneem vir behandeling.